b'\n_START_ARTICLE_\nEmil Rutanen\n_START_SECTION_\nOpinnot\n_START_PARAGRAPH_\nH\xc3\xa4n k\xc3\xa4vi kansakoulun ja seitsem\xc3\xa4nnen luokan yksityisesti Helsingin suomalaisessa lyseossa vuonna 1928. H\xc3\xa4n suoritti Haminan taistelukoulun vuonna 1918 ja Taistelukoulun komppanianp\xc3\xa4\xc3\xa4llikk\xc3\xb6kurssin vuonna 1929 sek\xc3\xa4 Sotakorkeakoulun yleinen osaston vuosina 1930\xe2\x80\x931932.\n_START_SECTION_\nJ\xc3\xa4\xc3\xa4k\xc3\xa4riaika\n_START_PARAGRAPH_\nT\xc3\xa4m\xc3\xa4 Saarij\xc3\xa4rvel\xc3\xa4inen kauppa-apulainen liittyi Saksassa sotilaskoulutusta antavaan J\xc3\xa4\xc3\xa4k\xc3\xa4ripataljoona 27:\xc3\xa4\xc3\xa4n 10. syyskuuta 1916 ja sijoitettiin pataljoonan 2. komppaniaan. H\xc3\xa4n otti osaa taisteluihin ensimm\xc3\xa4isess\xc3\xa4 maailmansodassa Saksan it\xc3\xa4rintamalla Misse-joella, Riianlahdella ja Aa-joella.\n_START_SECTION_\nSuomen sis\xc3\xa4llissota\n_START_PARAGRAPH_\nH\xc3\xa4n astui Suomen armeijan palvelukseen 11. helmikuuta 1918 varav\xc3\xa4\xc3\xa4peliksi ylennettyn\xc3\xa4 ja saapui Suomeen (Vaasaan) 25. helmikuuta 1918 j\xc3\xa4\xc3\xa4k\xc3\xa4rien p\xc3\xa4\xc3\xa4joukon mukana. H\xc3\xa4net sijoitettiin Suomen valkoiseen armeijaan v\xc3\xa4\xc3\xa4peliksi 3. J\xc3\xa4\xc3\xa4k\xc3\xa4rirykmentin 7.J\xc3\xa4\xc3\xa4k\xc3\xa4ripataljoonan 1. komppaniaan. H\xc3\xa4n otti osaa sis\xc3\xa4llissodan taisteluihin Tampereella, Aittolahdessa, Lyykyl\xc3\xa4ss\xc3\xa4, Mannikkalassa ja Talissa.\n_START_SECTION_\nSis\xc3\xa4llissodan j\xc3\xa4lkeinen aika\n_START_PARAGRAPH_\nSis\xc3\xa4llissodan j\xc3\xa4lkeen h\xc3\xa4n palveli edelleen 3. J\xc3\xa4\xc3\xa4k\xc3\xa4rirykmentiss\xc3\xa4, jonka nimi muuttui ensin Savon j\xc3\xa4\xc3\xa4k\xc3\xa4rirykmentti n:o 3:ksi ja my\xc3\xb6hemmin Uudenmaan rykmentiksi. H\xc3\xa4n toimi joukkueenjohtajana, 2. pataljoonan adjutanttina ja 23. joulukuuta 1918 l\xc3\xa4htien komppanianp\xc3\xa4\xc3\xa4llikk\xc3\xb6n\xc3\xa4 eri komppanioissa. H\xc3\xa4net siirrettiin 30. toukokuuta 1932 1. pataljoonan komentajaksi Pohjois-Savon rykmenttiin, josta h\xc3\xa4net komennettiin 1. hein\xc3\xa4kuuta 1933 yleisesikuntaupseeriksi Jyv\xc3\xa4skyl\xc3\xa4n sotilaspiirin esikuntaan ja edelleen 24. huhtikuuta 1934 toimistoupseeriksi Yleisesikuntaan ja 1. hein\xc3\xa4kuuta 1934 alkaen yleisesikuntaupseeriksi Helsingin sotilaspiirin esikuntaan.'